|  |
| --- |
| **NORSOK STANDARD U-100N** **Tillegg A oppdatert januar 2024** |
| **Dykkeoperasjoner**Tillegg A(Informativt)Varsling og rapportering av ulykke/sykdom/nestenulykke i forbindelse med dykking under norsk havindustriregelverk**Dette er et utdrag av den norske versjonen av NORSOK** **U-100:2024.** |

|  |
| --- |
| Denne NORSOK-standarden er utviklet med bred bransjedeltagelse fra interesserte parter i den norske petroleumsindustrien og eies av den norske petroleumsindustrien representert av Norsk Olje og Gass og Norsk Industri. Det er lagt vekt på at innholdet i denne NORSOK-standarden skal være korrekt, men verken Norsk Olje og Gass eller Norsk Industri eller noen av deres medlemmer tar ansvar for bruk av denne NORSOK-standarden. Standard Norge er ansvarlig for administrasjon og utgivelse av denne NORSOK-standarden.Standard Norge Tlf.: 67 83 86 00Strandveien 18, Postboks 242 Telefaks: 67 83 86 01NO-1326 Lysaker E-post: petroleum@standard.no Hjemmeside: www.standard.no/petroleumEttertrykk forbudt |

© NORSOK. Spørsmål vedrørende reproduksjon rettes til Standard Online AS. www.standard.no

# Tillegg A(Informativt)Varsling og rapportering av ulykke/sykdom/nestenulykke i forbindelse med dykking under norsk havindustriregelverk

## A.1 Generelle krav under norsk havindustriregelverk

Generelle krav til varsling og rapportering av alle uønskede hendelser (ulykke / sykdom / nestenulykke) i havindustrivirksomheten, inkludert dykkeoperasjoner, reguleres av “*Forskrift om Styring og opplysningsplikt i petroleumsvirksomheten og på enkelte landanlegg (styringsforskriften)*”*,* “[*Kapittel  VIII* - *Varsling og melding*](https://www.havtil.no/regelverk/alle-forskrifter/?forskrift=611#kap=VIII)”.

Alle uønskede hendelser skal følges opp ved utfylling av skjemaet “*Varsling og melding av fare- og ulykkessituasjoner*” på Havtils hjemmeside; <https://www.havtil.no/kontakt-oss/varsle-oss/>

## A.2 Tilleggskrav ved dykkeoperasjoner, varsling/melding

I sammenheng med dykkeoperasjoner i petroleumsvirksomheten finnes det tilleggskrav vedrørende varsling/ melding og rapportering av uønskede hendelser/ ulykker.

I tillegg til det som kreves generelt i Styringsforskriften, skal også følgende typer alvorlige ulykker og nestenulykker i forbindelse med dykkeoperasjoner, varsles og rapporteres til myndighetene:

1. ethvert tilfelle av brann i dykkeanlegget, også når kammersystemet ikke er bemannet og/eller trykksatt;
2. utilsiktet funksjonsstopp i enhver enhet som er nødvendig for å opprettholde liv og helse hos personell som arbeider under vann, uavhengig av antall barrierer før total svikt;
3. enhver form for bevisstløshet;
4. enhver utilsiktet trykkendring;
5. dekompresjonssykdom;
6. brudd i gassforsyning;
7. feil gassblanding.

I tillegg til Varsling og melding som beskrevet i A.1, inkludert tilleggskrav som beskrevet i A.2 over, skal alle hendelser følges opp med skriftlig kategorisering av hendelsen på eget NORSOK U-100 skjema som beskrevet og vedlagt i A.3 under. NORSOK U-100 skjemaet sendes per epost til postboks@havtil.no.

## A.3 Rapportering

A.3.1 Generelt

I tillegg til de generelle kravene (se NORSOK U-100, *5.8 Reporting*), skal følgende uønskede hendelser rapporteres av operatør til Havtil på vedlagte skjema (A.3):

1. enhver hendelse som krever førstehjelp;
2. enhver hendelse som krever hyperbar behandling;
3. nestenulykker, inkludert situasjoner som oppstår når der ikke er personell til stede i dykkesystemet;
4. operasjoner som avbrytes på grunn av sykdom;
5. ytre øregangsinfeksjoner.

Informasjonen som oversendes, blir lagt inn i databasen DSYS av Havtil.

A.3.2 Melding om yrkesskade, yrkessykdom og mulig arbeidsbetinget sykdom ([Havtil link](https://www.havtil.no/kontakt-oss/innrapportering-til-havtil/melding-om-yrkesskade-og-yrkessykdom/))

Ved ulykker med personskade i forbindelse med dykkeoperasjoner skal NAV skjema *13-06.05 Melding om yrkesskade eller yrkessykdom i forbindelse med petroleumsvirksomhet til havs* (norsk sokkel) eller *13‑07.05 Melding om yrkesskade eller yrkessykdom påført under arbeid på norsk eller utenlandsk landterritorium* (landanlegg) oversendes per vanlig post til Havtil direkte fra entreprenør og ikke via operatør. Dette har sin bakgrunn i at skjemaet inneholder beskyttede personopplysninger, jf. styringsforskriften § 31.

Enhver lege som gjennom sitt arbeid får kunnskap om en arbeidstaker med mulig arbeidsbetinget sykdom, er pliktig å rapportere dette skriftlig til Havindustritilsynet på [Arbeidstilsynets skjema 154b/c](https://www.arbeidstilsynet.no/kontakt-oss/meldeplikta-til-legane/) som oversendes med post til Havtil direkte fra legen og ikke via entreprenør eller operatør siden skjemaet inneholder beskyttede personopplysninger, jf. styringsforskriften § 32.

A.3.3 Rettledning for vedlagte skjema

MERKNAD Dersom det er nødvendig å hake av flere enn ett moment i samme kolonne, skal det viktigste punkt markeres med en ring rundt.

A.3.3.1 Informasjon relatert til hendelsen

|  |  |
| --- | --- |
| Operatør/Konsesjonær: | Navn på operatør/konsesjonær |
| Felt og område: | Navn på industrifelt, landanlegg og sted der hendelsen skjedde |
| Entreprenør: | Navn på dykkeentreprenør |
| Arbeidssted: | Navn på fartøy, plattform og lekter der dykkeoperasjonen fant sted |
| Sektor:  | Nasjonal sektor (Norsk, Dansk, Engelsk, Tysk, m.fl.) |
| Dato: | Hendelsesdato |
| Rapportert av: | Navn på personen som rapporterer hendelsen |
| Dato for rapport: | Dato for avsending av hendelsessrapport |
| Ulykkeskategori: | Hake av i korrekt boks |
| Dybde: | Dybde i kammer og vann da hendelsen skjedde |
| Pustegass: | Luft, Nitroks, Helioks, Trimiks, etc. |
| Type dykk: | Kryss av i korrekt boks eller beskriv brukt metode |
| Formål med dykket: | Kryss av i korrekt boks eller beskriv formål |
| Skadet kroppsdel: | Kryss av i korrekt boks eller angi annen kroppsdel |
| Type skade: | Kryss av i korrekt boks eller beskriv annen type skade |
| Beskrivelse og oppfølging av hendelse, sykdom og skade: | Beskriv kort hendelsen og oppfølging av hendelsen eller ved sykdom eller skade - det første symptomet, hvem som ga førstehjelp og videre oppfølging |

A.3.3.2 Årsaksanalyse

|  |  |
| --- | --- |
| Fase i dykkeoperasjonen: | Kryss av i korrekt fase av operasjonen da hendelsen skjedde |
| Aktivitet: | Involvert personells aktivitet da ulykken skjedde |
| Sted for hendelse: | Kryss av for korrekt ulykkessted. Operasjonsområde betyr områder på arbeidsstedet utenfor dykkefasilitetene, men i tett forbindelse med dykkeoperasjonen, for eksempel kammerkontroll, dykkekontroll, DP-kontroll, rom for gassbag, gasslager, kompressorrom, utvendig klimakontrollrom og rom der utstyr i forbindelse med BUO blir testet og/eller lagret |
| Systemfeil: | Kryss av korrekt system som var direkte involvert i årsaken til hendelsen  |
| Utstyr: | Kryss av utstyrsforhold med relevans for hendelsen  |
| Personell: | Kryss av personellforhold med relevans for hendelsen  |
| Andre medvirkende faktorer: | Kryss av andre medvirkende faktorer eller beskriv type |

A.3.3.3 Kommentarer, oppfølging og underskrift

|  |  |
| --- | --- |
| Korrigerende tiltak på lang og kort sikt: | Oppgi både implementerte og planlagte korrigerende tiltak  |
| Kommentarer fra verneombud: | Verneombud gir sine kommentarer vedrørende hendelsesårsaken dersom relevant |
| Underskrift: | Underskrift av person som meldte om ulykken |

**Ulykker/nærulykker i forbindelse med dykking under norsk havindustriregelverk**

Side 1 av 2

|  |  |  |
| --- | --- | --- |
| Operatør/KONSESJONÆR: | felt/område & nasjonal Sektor: | entreprenør(er): |
| arbeidssted: | ulykkesdato: | rapportert av / dato: |
| ulykkeskategori Nærulykke Ulykke med personskade Sykdom | dyBDE: | pustegass: |
| **Informasjon i forbindelse med ulykken** |
| DYKKEFORMÅL Inspeksjon Konstruksjon Reparasjon Sveising Vedlikehold Annet (beskriv): | TYPE DYKK Metningsdykk Overflateorientert dykking  OD-O2 TUP Annet (beskriv): | FASE I DYKKE-OPERASJONEN Før dykk Kompresjon Bunnfase Dekompresjon Etter dykk | AKTIVITET Forberedelser Under transport Under arbeid Etter arbeid I hvileperiode |
| HENDELSESSTED I kammer I dykkeklokke/kurv I vann I habitat I redningsenhet I annen hyperbar enhet På Moderfartøy På LDC PÅ FRC På operasjonsområdet Utenfor operasjonsområdet | SKADET KROPPSDEL Hode/nakke Øye Øre Bihuler Skulder/Arm Hand/Finger Bryst/Mave Rygg Hofte/Kne/Lår/Bein Ankel/Fot/Tå Hud Annet (beskriv): | TYPE SKADE Trykkfallssyke Kompresjonsbarotraume Dekompresjonsbarotraume Ytre øregangsinfeksjon Annen infeksjon Sår Brudd Brannskade Forfrysning Bevisstløshet Død Annen skade / sykdom (beskriv): |
| BESKRIVELSE OG OPPFØLGING AV HENDELSE / SYKDOM / SKADE (beskriv): |
| **ANALYSE AV ÅRSAK** |
| SYSTEMFEIL Kammeranlegg Klokke Kontrollrom Håndteringssystem Gassforsyning Klimakontrollanlegg Varmtvannssystem Verktøy Personlig dykkeutstyr DP-system Fartøy/Installasjon utenfor anlegget (beskriv): Annet (beskriv): |
| UTSTYR Konstruksjon/Design/Ergonomi Mekanisk feil Dårlig vedlikehold | PERSONELL Dårlig organisering Manglende el. dårlige prosedyrer  Mangel på opplæring/ferdigheter Uoppmerksomhet Feil bruk av utstyr Sykdom/personlig skade | ANDRE MEDVIRKENDE ÅRSAKER Forurensing/forgiftning Værforhold Brann Andre undervannsoperasjoner (beskriv): Annet (beskriv): |

**Ulykker/nærulykker i forbindelse med dykking under norsk havindustriregelverk**

Side 2 av 2

|  |
| --- |
| KORRIGERENDE TILTAK |
| PÅ KORT SIKT (beskriv): | PÅ LANG SIKT (beskriv): |

|  |
| --- |
| KOMMENTARER FRA VERNEOMBUD: |

|  |  |
| --- | --- |
| SIGNATUR VERNEOMBUD: |  |

|  |  |
| --- | --- |
| SIGNATUR INNSENDER: |  |